Document ID: /roh_data/filtered/fineweb-2-filterrobots_roh.jsonl.gz/44277

La citad da Cuira fa investiziuns da passa 5 milliuns francs vi da la Chasa municipala en la Via da la Posta. Il tetg dal bajetg haja donns e basegnia ina sanaziun. Vitiers veglian ins nizzegiar spazi en ina part dal sur-chombras per survegnir surfatscha da biro supplementara. Il bajetg tanscha davent da la Rathausgasse enfin il Mühleplatz. Entras differentas restructuraziuns cumpiglia l'entir cumplex differentas parts da bajetgs.
Per il Cussegl da la citad valia da proteger il bajetg istoric e ses caracter architectonic. Quel stoppian ins er mantegnair durant las lavurs da sanaziun. Las lavurs vi da la chasa municipala cumenzan la fin favrer e duessan esser a fin la stad 2021.
RTR novitads 11:00